Safet Zec
<s>Safet Zec (Rogatica, 5. decembra 1943.), bosanskohercegovački je slikar bošnjačkog porijekla.</s>

<s>Životopis 
Safet Zec je rođen 1943. godine u Rogatici.</s><s>Školu primijenjenih umjetnosti je završio u Sarajevu 1964. godine.</s><s>Diplomirao je na Fakultetu likovnih umjetnosti u Beogradu 1969. te 1972. u istom gradu završio postdiplomski studij.</s>

<s>Sedamdesetih godina 20. stoljeća za likovnu kritiku postaje jedan od glavnih eksponenata poetskog realizma.</s><s>Početkom devedesetih godina istog stoljeća, jedan je od najznačajnijih umjetničkih stvaralaca u Jugoslaviji.</s><s>Do 1989. živi i radi u Beogradu.</s><s>Narednih godina je ponovo u Sarajevu, gdje ga 1992. zatiče rat, zbog kojeg napušta grad i zemlju.</s><s>Iste godine dolazi u Italiju, u Udine.</s><s>1994. godine postavljena je prva muzejska izložba u Italiji.</s>

<s>Priredio je preko 70 samostalnih izložbi u Bosni i Hercegovini i u metropolama širom svijeta.</s><s>Član je svih značajnih umjetničkih asocijacija u Evropi.</s><s>Također član je Udruge likovnih umjetnika Bosne i Hercegovine (ULUBiH).</s><s>Za svoj rad je dobio preko 20 stručnih nagrada i priznanja.</s><s>Godine 2007. dodijeljen mu je Orden za umjetnost i književnost Republike Francuske, proglašen je vitezom umjetnosti.</s><s>Njegova djela su u značajnim europskim i svjetskim galerijama i privatnim kolekcijama.</s>

<s>Živi i radi u Veneciji, Sarajevu, Parizu i Počitelju.</s>

<s>Djela  
 Soba moje sestre
 Bakarevića tekija 
 Velika soba, crtež 
 Kuće i krošnje, kombinovana tehnika 
 Prozori
 Velika kuća na Bistriku koje više nema, kombinovana tehnika.</s><s>Ciklus slika Srebrenica</s>

<s>Refence</s>

<s>Spoljašnje veze 
 Safet Zec</s>

<s>Bosanskohercegovački slikari
Biografije, Rogatica</s>

